kardosdrur/scandi-wiki huggingface dataset:
Kasakhstans førstedivision i fodbold

Kazakhstans Premier League er den bedste kazakhstanske fodboldliga for herrer. Ligaen er kontrolleret af det nationale fodboldforbund, Kasakhstans fodboldforbund. Ligaen følger i modsætning til normen kalenderåret, grundet sommer- og vintertempaturer.

Navneændringer 
Kasakhstan Top Division (1992–2001)
Kasakhstans Super League (2002–2007)
Kasakhstans Premier League (2008- )

Deltagende hold (2019)

Sæsonoversigt 

Noter:
 Best Player Award af FFK (1992–2005, 2008, 2010-) og GOAL Journal (2006–2007,2009)

Referencer 

Førstedivision i fodbold
Etableret i 1992
Fodboldligaer
Charles Grut Hansen

Charlie "Charles" Nicolai Grut Hansen (29. oktober 1867 i København – 30. maj 1922 i Hornbæk) var en dansk proprietær.

Virke 
Han var søn af grosserer Alfred Hansen og Emmy født Gotschalck, blev student 1886 fra Haderslev Læreres Skole og blev oplært i landbrug på større gårde. Han var 1890-91 elev på Lyngby Landboskole og tog 1891 filosofikum. 1892 overtog han Kollekolle i Værløse Sogn med et tilliggende af ca. 150 hektar. 1906 erhvervede Grut-Hansen Værløsegård i nærheden. Han testamenterede Kollekolle med den værdifulde besætning til Sjællands Stifts Kvægopdrætterforening, som oprettede den stadig eksisterende Grut-Hansens Legatstiftelse.

Resultater 
Grut-Hansen blev i løbet af en årrække berømt, også uden for landets grænser, som en ualmindelig dygtig opdrætter af kvæg. Da han overtog proprietærgården, var der en ordinær handelsbesætning, som han forbedrede ved indkøb af tyre og kvier på Fyn. Især ville han forøge mælkens fedtindhold, hvilket også lykkedes. Grut-Hansen solgte avlsdyr til hele landet, hvorved hans resultater blev kendt. Kollekolle blev derfor også et eftertragtet lærested; ikke alene for unge landvæsenselever, men også for en mængde husdyrbrugsinteresserede fra ind- og udland.

Værløse Museum og Historisk Forening for Værløse Kommune har, med Gurli Thuneby som forfatter, i 2006 udgivet en bog om Charles Grut-Hansen med titlen: Kongen af Kollekolle - en kvægavler i særklasse.

Tillidshverv 
1897 blev han medlem af bestyrelsen for Københavns Amts Landboforening, hvor han 1898-1906 var næstformand og 1906-20 formand; ved sin fratræden udnævntes han til æresmedlem. 1902 blev han medlem af bestyrelsen og 1907 formand for Foreningen til Fremme af Landbrugets Udførsel, 1907 medlem af Statstyreskuekommissionen. Desuden var han medlem af en række bestyrelser, bl.a. De samvirkende Landboforeninger i Sjællands Stift, Det Kongelige Danske Landhusholdningsselskab fra 1907, Korps Westenholz mm. Desuden var han formand for Værløse Sogneråd 1907-22. 1908 blev han Ridder af Dannebrog.

Grut-Hansen var desuden patriot og optaget af danskheden i Sønderjylland. Han var ugift.

Han er begravet på Holmens Kirkegård i København. Der er rejst et mindesmærke i Kollekolle have af Sjællands Stifts Kvægopdrætterforening 1925, med relief af Carl Martin-Hansen. Et fotografi taget af Harald Riise findes i Det Kongelige Bibliotek.

Kilder 
 Biografi i Dansk Biografisk Leksikon, 3. udgave

Eksterne henvisninger 
 

Personer i Dansk Biografisk Leksikon
Personer i Kraks Blå Bog (afdøde)
Proprietærer fra Danmark
Riddere af Dannebrog
Charles
Danskere i 1800-tallet
Danskere i 1900-tallet
Personer fra København
Sognerådsformænd fra Danmark
Maintirano

Maintirano er en kystby og kommune i det vestlige Madagaskar omkring 325 kilometer vest for hovedstaden Antananarivo. Den ligger i distriktet  Maintirano, som er en del af regionen Melaky som den er regionshovedstad for. Befolkningen blev i 2001 anslået til 16.000 mennesker. Byens indbyggere er hovedsagelig af Sakalava-folket.

Maintirano har ud over havnen også en  lufthavn, skoler domhus og hospital. Klimaet er ret varmt og adgang til området er besværliggjort af  mangel på veje , og få kommercielle flyafgange. 

Hovedparten af befolkningen,  55% lever af fiskeri. 34% er  landbruge.  Den vigtigste afgrøde er bananer , og andre vigtige produkter er majs, batater og ris.  Industri og service beskæftiger kun 0.8% og 10.2% af befolkningen.

Eksterne kilder/henvisninger

Byer i Madagaskar
Klister

Klister er et bindemiddel, der typisk består af vand og stivelse, men også andre stoffer kan danne basis for klister. Klister opfattes til tider (mindre korrekt) blot som et andet ord for lim.

Klister kan fremstilles ganske enkelt ved at røre mel op i vand og give det et opkog. Herved sprænges stivelseskornene i melet og stivelsen danner en art slim eller gelé. Holdbarheden er kort, da melklister let angribes af svampe og bakterier. Der kan tilsættes konserveringsmidler. 

Andre kilder til stivelse kan også benyttes, som risstivelse, kartoffelstivelse og majsstivelse. Man kan kemisk modificere cellulose og stivelse, så de kan udrøres koldt til klister. Dette er basis for visse typer af tapetklister. Hvis stivelse opvarmes tørt til henved 200°C, omdannes det til dekstrin (som også findes i det yderste lag på brød). Dette brunlige pulver kan også benyttes til koldt udrørt klister, holdbarheden er god i stærke opløsninger. Gummi arabikum er et naturligt forekommende gummistof, der også kan udrøres i vand til klister. 

Dekstrin og gummi arabikum benyttes som klæbemiddel på klæbepapir, gummierede konvolutter og frimærker. Desuden kan man lave klister af andre plantegummier som f.eks. kirsebærgummi og tragant. Disse bindemidler kan også benyttes i forskellige former for vandfarver, f.eks. akvarelfarver og i fødevareindustrien. Gummi arabikum og kirsebærgummi regnes egentlig som plantelim snarere end klister.

Klister anvendes især til klæbning af papir, fotografier og til opklæbning af tapeter på vægge. Det kan også benyttes til klæbning af skind og tekstil inden for bogbinderiet. Stivelsesklister benyttes til at stive vævet klæde eller færdige dragter under betegnelse appretur. Tidligere har navnet være am(e)dam, der også kunne benyttes i madlavningen.

Se også
 Lim
 Snedkerlim

Kilder og henvisninger
 Vareleksikon – København 1952 / Karl Meyer
 Maleriets Teknik – København 1934 / Peder Hald

Lime
Melaminplast

Melaminplast, melaminharpiks eller  melaminformaldehyd (også forkortet til melamin) er en hård plast lavet af melamin og formaldehyd ved polymerisation. Melaminplast blev først opdaget af William F. Talbot.

Anvendelser 

Melaminplast anvendes ofte i køkkengrej og tallerkener. Melaminplast kan ikke tåle at komme i mikrobølgeovnen.

Se også 
 Melaminskum - anvendes til lydisolering. 
 Formica (plast) - Formica Corporation varemærke.

Kilder/referencer 

Byggematerialer
Plast
Køkkenudstyr

Køkkenudstyr, køkkenredskaber, køkkengrej omfatter kogegrej, tallerkener, køkkenskåle osv., til anvendelse i et køkken.
PS

PS eller ps har flere betydninger:
 .ps - nationalt topdomæne
 ps picosekund
 Ps, Petasekund
 pS, picosiemens
 ps (unix)
 Polystyren
 Adobe Photoshop
 PlayStation
 PostScript

Politiske partier 
 Parti Socialiste (Belgien)
 Parti Socialiste – Frankrig
 Partido Socialista (Socialistisk Parti (Portugal))
 Progresívne Slovensko – Slovakiet

Se også 
 P.S.
 P/S - Partnerselskab (kommanditaktieselskab)
Mulligan

En mulligan er et golfudtryk, som anvendes når en spiller får en ny chance for at slå til bolden, uden at et forudgående mislykket slag (luftslag) tælles med i scoren. 

Mulligan er ikke tilladt ifølge de officielle regler, og man kan blive diskvalificeret hvis man bruger mulligans i officielle turneringer.

I private runder kan mulligans tjene flere formål. De kan begrænse den tid, som bruges på at lede efter forsvundne bolde, mindske frustrationer og øge fornøjelsen ved spillet, da en en spiller lettere kan ryste et dårligt slag af sig ved at få en ny chance. 

Da mulligans ikke er dækket af de officielle regler (bortset fra at forbyde dem) er der mange varianter af brugen. Hvis man tillader at alle typer slag kan spilles om, begrænser man det ofte til en mulligan pr. runde eller en på de første 9 huller og en på de sidste. Traditionelt anvendes mulligans kun ved slag fra tee, og nogle gange endda kun teeslaget på 1. hul. 

I velgørenhedsturneringer kan man sælge mulligans for at samle penge ind i til det gode formål.

Oprindelse 

Det er flere teorier om begrebets oprindelse. The United States Golf Association (USGA) omtaler tre versioner af en historie, som peger at ordet kommer fra navnet på en canadisk golfspiller, David Mulligan, som spillede på St. Lambert i Montreal i 1920'erne. Ifølge den ene version slog David Mulligan et nyt slag efter at have kikset det første slag. Mulligan kaldte ekstraslaget et "korrektionsslag", men hans venner syntes at det var mere rigtigt at opkalde det efter ham. En anden version beretter, at ekstraslaget blev givet til Mulligan, fordi han var nervøs og usikker efter en vanskelig køretur til banen. I den sidste version om David Mulligan fik han et ekstraslag efter at have sovet over sig og skyndt sig til banen for at nå starttidspunktet.

En anden teori stedfæster oprindelsen til en anden mand ved navn Mulligan – John A. "Buddy" Mulligan, en garderobebetjent på Essex Falls i New Jersey. I 1930'erne var han kendt for at give sig selv ekstraslag.

Ifølge forfatteren Henry Beard, stammer begrebet fra Thomas Mulligan, en lavererangerende engelsk-irsk aristokrat og passioneret golfspiller, som blev født den 1. maj 1793 og boede nær Lough Sclaff ved Shannons udmunding i en mindre herregård ved navn Duffnaught Hall, som blev ødelagt ved en mystisk brand en uge efter hans død den 1. april 1879. Mulligan siges at have skrevet: "I og med at slag udført efter spillets ophør på 18. hul ikke medregnes i den total der noteres på ens optællingskort, forekommer det mig fuldkommen rimeligt, at slag slået før spillet er sat rigtig i gang med et tilfredsstillende drive på første tee ikke skulle have anden betydning for ens score, end de sving man i træningsøjemed har udført ved at slå bolde på driving range". Kort sagt: spillerens første tællende slag i en runde, er det første brugbare drive fra 1. tee, og alle slag indtil da, skal ikke medregnes.

Ifølge USGA blev begrebet udbredt i 1940'erne.

Referencer 

Golf

sv:Lista över golftermer#Mulligan
Skalle (flertydig)

Skalle kan henvise til flere emner:

 Skalle - en fisk
 Skalle (slag) - et slag med panden, evt. issen
Jessie

Jessie kan hentyde til flere artikler.

Navn 
 Jessie Cave (f. 1987), engelsk skuespiller
 Jessie Ipsen (f. 1983), dansk gymnast
 Jessie J (f. 1988), britisk sangerinde
 Jessie Kite (1892 – 1958), britisk gymnast
 Jessie Rindom (1903 – 1981), dansk skuespillerinde
 Jessie Ware (f. 1984) britisk sanger

Andre 
 Jessie (tv-serie) fra 2012
 "Jessie" (sang), sang af Joshua Kadison
Skalle (slag)

En skalle er et slag udført med hovedet (typisk panden, evt. issen) mod en andens hoved (typisk næseroden). En skalle gør som regel mere skade end et knytnæveslag, men kan også gøre mere skade på udøveren.

Formerne dansk skalle eller københavnsk skalle har tidligere været udbredt; i dag taler man typisk om at nikke en skalle. På svensk er dansk skalle endnu udbredt.

Vold
Kittelfjäll

Kittelfjäll (sydsamisk: Tjiehtele) er et vintersportssted i Vilhelmina kommune i Västerbottens län, Sverige, i Vojmåns dalgang. Skianlægget ligger på den sydøstlige side af det stejle Kittelfjäll, der topper med 1.225 m.o.h.

Byen Kittelfjäll blev anlagt i begyndelsen af 1800-tallet. Det var Lars Larsson fra Stora Laggåsen i Värmland og Anna Gustafsdotter fra Brindoset i Dalarna som 1815 fik tilladelse til at påbegynde nybyggeri her. Stedet blev registreret af skattemyndighederne 1846 under navnet Kittelsfjäll. Byens kulturlandskab har fået betegnelsen "riksintresse för kulturmiljövården".

I dag er byen mest kendt som vintersportssted. Her findes et af Sveriges sværeste off-pistområder for skiløbere med 42 bakker, heraf 37 upistede.

Området er naturskønt og overvældende med en række stejle fjeld, der er cirka 1.250 til 1.375 meter høje (bl.a. Borkafjället med et cirka 500 meter højt fald), strømfald og søer samt skov og hede. I nærheden ligger Marsfjället (1.589 m.o.h.) med Marsfjällsreservatet og det omfattende Offerskalet, et helligt sted for samerne.

Kittelfjälls nok mest kendte indbyggere er samefamilien Grahn. Bengt-Erik Grahn var i 1960'erne Sveriges bedste skiløber indenfor slalom-disciplinen.

Kildehenvisninger

Eksterne henvisninger 
 Kittelfjäll og Kittelparken 
 Kittelfjäll 

Vintersportssteder i Sverige
Västerbottens län
Georg Ernst Wedel Jarlsberg

Georg Ernst greve Wedel Jarlsberg (født 23. maj 1666 i Butow i Neumark, død 30. januar 1717 i Bremen) var en dansk diplomat og guvernør, bror til Erhard Wedel Jarlsberg.

Karriere 
Han var søn af grev Gustav Wilhelm Wedel Jarlsberg. 17 år gammel rejste han udenlands til England, Frankrig og Italien uden hovmester og fik, hjemvendt til Danmark, 1687 kammerherrenøglen med en årlig pension af 2000 rigsdaler. 20. februar 1694 (ankom juni) sendtes han som envoyé extraordinaire til kejserhoffet i Wien, men blev 28. december året efter rappelleret, udnævntes til gehejmeråd og fik 1698 Det hvide Bånd (symbolum: Fidele et constant). 1697 blev han beskikket til overlanddrost i Oldenborg og Delmenhorst og 1703 til guvernør i grevskaberne. Han var 1708-14 på ophold i Utrecht, angiveligt for helbredets skyld, for Wedel var fysisk meget svagelig og plaget af gigt. Han døde før faderen, uden at komme i besiddelse af Grevskabet Jarlsberg, 30. januar 1717 i Bremen og blev begravet i byen Oldenburg.

Ægteskab og børn 
Wedel havde 2. april 1699 ægtet Wilhelmine Juliane komtesse von Aldenburg (4. maj 1665 i Oldenburg - 18. november 1746 i Bremen), datter af Anton rigsgreve von Aldenburg. Børn:
 Maria komtesse Wedel Jarlsberg (30. december 1690 på Evenburg - 12. marts 1740 i Celle)
 Christian Gustav greve Wedel Jarlsberg (1692-1712)
 Frederik Anton lensgreve Wedel Jarlsberg (1694-1738)
 Erhard baron Wedel-Jarlsberg (19. august 1696 på Schloss Evenburg - 13. november 1696 sammesteds)
 Georg Ernst baron Wedel Jarlsberg (1699-1757)

Kilder 

 
 Hect. Adr. Jansson, Leichenpredigt, 1717.
 C. Bussing, Stand-Rede über Graf G. E. Wedell-Jarlsberg, Oldenburg 1717. 
 Danmarks Adels Aarbog 1997-99.

Georg Ernst
Grever fra Danmark
Gehejmeråder fra Danmark
Gesandter fra Danmark
Embedsmænd fra Danmark
Kammerherrer fra Danmark
Riddere af Dannebrog (1671-1808)
Tyskere i 1600-tallet
Danskere i 1600-tallet
Nordmænd i 1600-tallet
Tyskere i 1700-tallet
Danskere i 1700-tallet
Nordmænd i 1700-tallet
Flyvecertifikat

Et flyvecertifikat er et certifikat, som kræves for at få lov til at føre civile luftfartøjer. Der findes forskellige typer af flyvecertifikater. Uddannelsen der fører til et flyvecertifikat skal tages ved en godkendt flyveskole. Siden omkring 1919 er flyvecertifikater blevet udstedt af statslige luftfartsmyndigheder; i Danmark udstedes flyvecertifikater af Trafik-, Bygge- og Boligstyrelsen. I EU's medlemsstater udstedes flyvecertifikater i henhold til retningslinjer fra Det Europæiske Luftfartssikkerhedsagentur (EASA).

Eksterne henvisninger 

Certificering
Luftfart
Piloter
Christian Gustav Wedel Jarlsberg

Christian Gustav greve Wedel Jarlsberg (15. maj 1692 på Evenburg – 20. december 1712 ved Gadebusch) var en dansk officer, bror til Frederik Anton Wedel Jarlsberg og Georg Ernst Wedel Jarlsberg.

Han var søn af grev Georg Ernst Wedel Jarlsberg og Wilhelmine Juliane komtesse von Aldenburg. Wedel var 1703-08 på Det ridderlige Akademi i København, blev 1704 fænrik ved Garden til Fods, 1708 kaptajn i generalstaben og samme år kammerherre, 1710 kompagnichef i Livgarden. Wedel døde som følge af de kvæstelser, han pådrog sig i slaget ved Gadebusch. Han var ugift.

Kilder 
 Danmarks Adels Aarbog 1997-99.

Christian Gustav
Grever fra Danmark
Faldne danske militærfolk
Officerer fra Danmark
Kammerherrer fra Danmark
Danskere i 1700-tallet
Personer i Den Store Nordiske Krig fra Danmark-Norge
Georg Ernst Wedel Jarlsberg (baron)

Georg Ernst baron Wedel Jarlsberg (7. september 1699 i Oldenburg in Holstein – 23. oktober 1757 i København) var en dansk-tysk godsejer og diplomat, bror til Frederik Anton Wedel Jarlsberg og Christian Gustav Wedel Jarlsberg.

Han var søn af grev Georg Ernst Wedel Jarlsberg og Wilhelmine Juliane komtesse von Aldenburg. Han skrev sig til Nörenberg og Reetz i Pommern (1740), og Neuenfeld og Quendelgroden i Oldenburg (1746). Han var også gesandt. Han var ugift.

Kilder 
 Danmarks Adels Aarbog 1997-99.

Georg Ernst 2
Baroner fra Danmark
Godsejere fra Tyskland
Gesandter fra Danmark
Danskere i 1700-tallet
Tyskere i 1700-tallet
Personer fra Holsten
Kristian (børnesanger)

Kristian Dahlgård Mikkelsen eller bare Kristian er en dansk børne-sanger, der vandt MGP 2013 med sangen "Den Første Autograf".

Referencer

Eksterne henvisninger 
 

Børnesangere fra Danmark
Vindere af MGP
Divizia Națională

Divizia Națională er Moldovas bedste fodboldliga for herrer. Der er 12 hold i ligaen. Efter hver sæson, rykker nummer 12 ned i Moldovas andendivision i fodbold, hvorefter vinderen af Moldovas andendivision i fodbold rykker op i Divizia Națională. 

Ligaen blev oprettet i 1992, efter at Sovjetunionen brød sammen.

2019 klubber

 Dacia Chişinău
 Milsami Orhei
 Dinamo-Auto Tiraspol
 Olimpia Bălţi
 Sheriff Tiraspol
 Speranţa Crihana Veche
 Zimbru Chişinău

Vinder og cupvinder 

Fodbold i Moldova
Etableret i 1992
Fodboldligaer
Palauisk (sprog)

Palauisk (a tekoi er a Belau) er et malayo-polynesisk sprog, der er hjemmehørende i Republikken Palau i Stillehavet i Oceanien., hvor det er et af de to officielle sprog sammen med engelsk. Det er meget brugt i det daglige liv i landet. Palauisk er ikke nært beslægtet med andre malayo-polynesiske sprog, og dets nøjagtige klassificering inden for grenen er uklar.

Austronesiske sprog
Palau
Bloomsbury Publishing

Bloomsbury Publishing er et forlag fra Storbritannien. Forlaget har bl.a. udgivet Harry Potter-bøgerne af J.K. Rowling.

Erhvervelser og forlæggervirksomheder 
Blandt de virksomheder, boglister og forlæggervirksomheder som Bloomsbury har kopkøbt er:

 Bloomsbury Academic (1986)
 A & C Black (2000)
 Whitaker's Almanack (2002)
 T & AD Poyser (2002)
 Thomas Reed Publications (2002)
 Peter Collin Publishing (2002)
 Andrew Brodie Publications (2003)
 Walker Publishing Company (2004)
 Methuen Drama (2006)
 Berg Publishers (2008)
 John Wisden & Co (2008)
 Arden Shakespeare (2008)
 Tottel Publishing (2009)
 Bristol Classical Press (2010)
 Continuum International Publishing Group (2011)
 Absolute Press (2011)
 Fairchild Books (2012)
 Applied Visual Arts Publishing (2012)
 Hart Publishing (2013)
 Osprey Publishing (2014)
 I. B. Tauris (2018)

Referencer 

Forlag fra Storbritannien
Etableret i 1968
Philip Hammond

Philip Anthony Hammond, baron Hammond af Runnymede (født 4. december 1955 i Epping, Essex) er en britisk konservativ politiker.

Medlem af Underhuset 
Philip Hammond har været medlem af Underhuset siden 1997. Han repræsenterer valgkredsen Runnymede and Weybridge, der ligger ved Themsen i Surrey. Kredsen blev oprettet i 1997.

Transportminister 
Fra maj 2010 til oktober 2011 var Philip Hammond transportminister i David Camerons regering .

Forsvarsminister 
I oktober 2011 gik den daværende forsvarsminister Liam Fox af, og Philip Hammond overtog posten.

Udenrigsminister 
Den 15. juli 2014 gik den daværende udenrigsminister William Hague af, og Philip Hammond overtog posten.

Finansminister 
Den 13. juli 2016 stoppede George Osborne som Chancellor of the Exchequer (finansminister), og Philip Hammond overtog posten i Regeringen Theresa May.

I forbindelse med Boris Johnsons tiltræden som britisk premierminister fratrådte Phillip Hammond posten som Chancellor, der blev overtaget af Sajid Javid.

Noter

Referencer 

Britiske konservative politikere
Finansministre fra Storbritannien
Udenrigsministre fra Storbritannien
Forsvarsministre fra Storbritannien
Transportministre fra Storbritannien
Conservative life peers
BS & Outsiderne

BS og Outsiderne er et TV2-program om en ekspedition gennem Namibia til Victoriavandfaldet i Zambia. Med B.S. Christiansen drog ti handicappede personer og ekspeditionens læge ud på ekspeditionen der både blev en ydre og en indre rejse.

Eksterne henvisninger 
 Programmets hjemmeside 

Tv-programmer fra TV 2 Danmark
Tv-programmer fra Danmark
Danske tv-serier fra 2010'erne
Rejser
Afrika
Freden i Jönköping

Freden i Jönköping sluttedes den 10. december 1809 og betød afslutningen af den dansk-svenske krig 1808-1809. Aftalen, som blev undertegnet i Jönköping, indebar:

 ingen afståelse af territorium,
 Sverige skulle forsøge at holde britiske krigsskibe på afstand af de svenske kyster, samt at
 overløbere og krigsforbrydere skulle udleveres.

Eksternt link
smb.nu 

Begivenheder i 1809
Den Dansk-Svenske Krig 1808-1809
Fredsaftaler
Wysjejsjaja Liha

Wysjejsjaja Liha (hviderussisk: Вышэйшая ліга) er den bedste, hviderussiske fodboldrække for herrer. Den bliver styret af Hvideruslands fodboldforbund. Hvor mange deltagende hold har varieret meget. Fra høje 17 til lave 12. Hvert hold spiller mod hinanden tre gange hvert år. 

Efter sæsonen er færdig rykker et hold ned i Hvideruslands andendivision i fodbold, mens vinderen af den rykker op. 

Sjakhtjor Salihorsk er den forsvarende mester.

Vindere og topscorere

Deltagende hold i 2021 

Fodbold i Hviderusland
Etableret i 1992
Fodboldligaer
Nådesurt-slægten

Nådesurt (Gratiola) er en slægt med ca. 25 arter, der er udbredt i det meste af Eurasien og Nordamerika. Det er én- eller flerårige, urteagtige planter. De kan være behårede eller helt glatte. Hos visse af arterne er stænglen firkantet i tværsnit. Bladene er modsat stillede, ustilkede og hele med hel eller savtakket rand. Blomsterne sidder langstilkede og enkeltvis i bladhjørnerne. Bægeret er aflangt og sammenvokset for neden, mens kronbladene danner et rør. Kronen er tolæbet, dog sådan at underlæbet er trespaltet. Frugterne er kapsler med mange frø.

 Almindelig nådesurt (Gratiola neglecta)
 Lægenådesurt (Gratiola officinalis)

 Gratiola amphiantha
 Gratiola ebracteata
 Gratiola quartermaniae

Vejbred-familien
Montenegros førstedivision i fodbold

Montenegros førstedivision i fodbold (montenegrinsk:Prva crnogorska fudbalska liga) er den bedste fodboldrække i Montenegro for herrer. Den er ledet af Montenegros fodboldforbund. 12 hold er en del af denne liga. Vinderen af Montenegros førstedivision i fodbold kommer ind i UEFA Champions League kvalifikationsrunde nummer 2. 2. pladsen og vinderen af den nationale cup kommer ind i UEFA Europa Leagues første runde. Sidstepladsen rykker ned i Montenegros andendivision i fodbold.

Mestre og topscorere

Præstationer af de respektive klubber 

Førstedivision i fodbold
Etableret i 1992
Fodboldligaer
Ukrainsk Premier League

Ukrainsk Premier League (ukrainsk: "Українська Прем'єр-ліга", Ukrayinska Premier Liha) er den bedste fodboldrække for herrer i Ukraine. Ligaen er rangeret som den 12. bedste ud af 53 ifølge UEFA (September 2022).

Deltagere i Ukrainsk Premier League

2019-20

Mester

Top Liha (Viša Liha) 1992-2008

Premier-Liha (siden 2008) 

Note: Ranken viser, hvor højt oppe de ligger på UEFAs rangliste.
Note: Holdene med fed har både vundet ligaen og cuppen i samme sæson.

Referencer 

Førstedivision i fodbold
Etableret i 1992
Fodboldligaer
Peder Tang

Peder Tang (født 5. december 1797, død 16. februar 1876) var sognepræst i Rind og Herning fra 1827 til 1841 og i Velling fra 1841 til 1852. Peder Tang var kortvarig medejer af Nørre Vosborg fra 1824-1826 sammen med sine to brødre Christian Noe Tang og Andreas Evald Meinert Tang. Peder Tang blev gift med Anne Christine Harpøth d. 17. juni 1828.

Kildehenvisning 

Personer fra Ringkøbing
Erhvervsfolk fra Danmark